1474.

Godina **1474** (**[[rimski brojevi|MCDLXXIV]]**) bila je redovna godina koja počinje u subotu (1. 1. po julijanskom kalendaru).

## Događaji
* januar - Ivan Crnojević javlja Mlečanima da Turci nameravaju obnoviti Podgoricu sa 5.000 svojih domaćinstava, kao i stari grad Baleč.
* 6. 2. - Bali-beg Malkočević, zapovednik smederevskog paše Ali-bega, pljačka i ubija do Velikog Varadina.
* 24. 2. - Mletačka Republika daje plemstvo Ivanu Crnojeviću i njegovoj djeci i obećavaju pomoć protiv Turaka.
* 11. 3. - Češki rat: češki i poljski kralj, Vladislav II. i Kazimir IV., sklopili u Nirnbergu savez sa carem Fridrihom III protiv kralja Matije Korvina. 
* mart - Napuljski kralj Ferdinand dozvoljava izaslanicima Ivana Crnojevića nabavku žita (jedan od njih je Mihailo Štiljanović, predak Stefana Štiljanovića).
* proleće - Vesti o sakupljanju turske vojske u Makedoniji, mletački providur Danja beži iz grada.
* maj - Rumelijski beglerbeg Sulejman započeo veliku opsadu mletačkog Skadra (knez Antonio Loredan).
* jun - Nakon smrti brata Mustafe, za namesnika zemlje Karaman postavljen Džem. 
* 15. 6. - Mlečani razbili Turke na Bojani, koju su hteli pregraditi. 
* lipanj - Turske čete provaljuju u Hrvatsku i Slavoniju (14 dana pustoše u Zagorju).
* jul - Velika turska vojska se okupila pred Skadrom, Ivan Crnojević pomaže Mlečanima u odbrani, mletački brodovi se prebacuju preko njegove teritorije u Skadarsko jezero. 
* 18. 7. (pominje se i 18. 8.) - Pogubljen bivši vezir Mahmud-paša. 
* 19. 7. - Neuspešni turski juriš na Skadar uz velike gubitke. 
* jul? - Svadba hercega Vlatka sa Margeritom de Marrano, unukom napuljskog kralja Alfonsa V.
* 8. 8. - Turci napuštaju Skadar nakon pustošenja okoline, u povlačenju razrušen Danj. 
* avgust - Pre prvog rođendana umro Jakov III, kralj Kipra, kraljica postaje njegova majka Katarina Kornaro (1474-89) pod paskom Venecije. 
:+ Turci iz Srbije upadaju u Ugarsku do reke Kereš.

* rujan - Poljsko-češki napad na Matijinu Šleziju, ali se on održao. 
* 24. 9. - Stjepan Hercegović se prvi put spominje kao musliman Ahmed.
* jesen - Teška turska pustošenja u Slavoniji i Hrvatskoj iz Bosne.
* 2. 10. - Ugarski sabor u Budimu odobrava kralju sakupljanje sredstava za borbu protiv Turaka. 
* listopad - Ugarsko-hrvatski kralj se zaručio Beatrisom Napuljskom, kćerkom Ferdinanda I.
* 13. 11. - Burgundijski ratovi: Karlo Smeli poražen od Švajcaraca kod Héricourta.
* 8. 12. - Kraljevi Kazimir i Matija kod Vroclava sklopili primirje do 25. svibnja 1477, zadržavaju ono što drže. 
* 11. 12. - Umro kralj Enrike IV od Kastilje, doći će do građanskog rata između sestara Izabele i Huane (Rat za kastiljsko nasleđe 1474-76). 
* 14. 12. - Pietro Mocenigo izabran za novog venecijanskog dužda (1474-76). 
* decembar - Beglerbeg Sulejman-paša vodi vojsku na Moldaviju Stefana Velikog koji je uskratio danak sultanu.

### Tokom/tijekom godine
* Nikola Modruški tiskao latinski "Pogrebni govor za kardinala Pietra Riaria" u Rimu, što se smatra prvom inkunabulom nekog Hrvata i južnog Slavena. 
* Vincent iz Kastva slika freske u crkvi sv. Marije na Škrilinama u Beramu kod Pazina. 
* Podignuta župna crkva sv. Kuzme i Damjana na Lastovu. 
* Prvi spomen Tisnog. 
* Mačvanskom banovinom upravljaju Job Gorjanski i Matijaš Morović, poslednji muški potomci svojih porodica. 
* U Veneciji odštampano Platinino delo *De honesta voluptate et valetudine* ("O časnom zadovoljstvu i zdravlju"), prvi štampani kuvar. 
* Rostov priključen Moskoviji. 
* Okončan Anglo-hanzeatski rat. 
* Mletački dekret o novim i domišljatim spravama o kojima treba obavestiti Republiku kako bi se dobilo pravo na isključivu upotrebu - prvi sistem patenta. 
* Bitka kod Košica, proslavio se Dmitar Jakšić. 
* Portugalac Lopes Gonçalves stigao do rta Lopez (po njemu nazvanog) u Gabonu i do rta Sveta Katarina 2° južnije.

## Rođenja

* 21. 3. - Angela Merici, italijanska svetica († 1540)
* 19. 5. - Isabella d'Este, mantovska markiza, pokroviteljica umetnosti († 1539)
* 12. 7. - Juan Diego, meksički katolički svetac († 1548)
* 8. 9. - Ludovico Ariosto, italijanski pesnik († 1533)
* 13. 10. - Mariotto Albertinelli, italijanski slikar († 1515)
* Giacomo Pacchiarotti, sijenski italijanski slikar († ca. 1540)
* ca. Sebastian Cabot, istraživač († ca. 1557)

## Smrti

* maj/jun - Mustafa, sin sultana Mehmeda II (* 1450)
* 18. 7. - Mahmud Paša Abogović, bivši veliki vezir 
* avgust - Jakov III, kralj Kipra (* 1473)
* 1. 12. - Nicolò Marcello, venecijanski dužd (* ca. 1399)
* 11. 12. - Enrike IV od Kastilje, Nemoćni (* 1425)
* Gomes Eanes de Zurara, portugalski hroničar (* ca. 1410)
* William II Canynges, engleski bristolski trgovac (* ca. 1399)
* Gendun Drup, prvi Dalaj Lama (* 1391)

## Reference

* Vjekoslav Klaić, Svezak drugi: dio treći.... Treća knjiga: Doba kralja Matijaša Korvina i Jagelovića (1458-1526) (archive.org)
* Vladimir Ćorović, Historija Bosne
* Grupa autora, Istorija Crne Gore